-Կարմիր գրքում տեղ գտած տեսակները բաժանվում են երեք բաժինների: Առաջին բաժինն ունի երեք խումբ` կրիտիկական վիճակում (CR), անհետացման վտանգի տակ (EN) և խոցելի վիճակում (VU) գտնվող տակսոններ: Ըստ էության հենց այս երեք խմբերն էլ մոտ ապագայում տակսոնի ներկայացուցիչների կորստի լրջության մասին նախազգուշացնող հիմնական կատեգորիաներն են։ Հենց սրանք էլ կազմում են տարբեր մակարդակի կարմիր գրքերի մեջ ներառվող տակսոնների մեծ մասը։ Երկրորդ բաժինը ներառում է առաջին խմբի ոչ մի կատեգորիայի մեջ չներառված տեսակները`տակսոններ, որոնք կախված են պաշտպանության միջոցառումների մակարդակից (CD), տակսոններ, որոնք մոտ են սպառնալիքի տակ գտնվող տեսակների խումբ անցնելուն (NT) և նվազագույն վտանգի տակսոններ (LC): Երրորդ բաժնի տեսակները անմիջական առնչություն չունեն պահպանության խնդիրներին` ամբողջությամբ անհետացած տակսոններ (EX) և անազատության մեջ պահպանված տակսոններ (EW):